stanford-oval/wikipedia huggingface dataset:
MissingNo.
ปฏิกิริยาและการตอบรับ

แม้ว่า MissingNo. จะปรากฏในเกมไม่กี่เกมในเกมชุดโปเกมอน แต่มันมีผลกระทบอย่างมีนัยสำคัญ นินเท็นโด เรียกมันว่า "ความพลิกผันทางโปรแกรมมิง" (programming quirk) เตือนไม่ให้เผชิญหน้ากับมัน อ้างว่าผู้เล่นอาจต้องเริ่มเกมใหม่ตั้งแต่ต้นเพื่อลบกลิตช์เกี่ยวกับภาพดังกล่าวออก แม้ว่านินเท็นโดเตือนเช่นนั้น ในนิตยสารและคู่มือเกมหลายฉบับได้พิมพ์วิธีการเผชิญหน้ากับ MissingNo. เนื่องจากมีผลการตอบรับดี ผู้เล่นจำนวนหนึ่งพยายามขาย "เคล็ดลับ" การจับ MissingNo. ในราคาสูงถึง 200 ดอลลาร์ แม้ว่าไม่ได้เป็นส่วนที่เกมตั้งใจให้มี ไอจีเอ็นใส่ MissingNo. ในรายชื่อไข่อีสเตอร์ในวิดีโอเกมยอดเยี่ยม โดยอ้างถึงประโยชน์ในการทำซ้ำไอเทมหายาก ไอจีเอ็นกล่าวในบทความบทความหนึ่งว่า "มันบอกบางอย่างเกี่ยวกับแฟนโปเกมอน ว่าพวกเขานำสิ่งที่เป็นกลิตช์ทำลายเกมมาใช้เป็นทางลัดในการเพิ่มเลเวลให้โปเกมอนของพวกเขา" และต่อมาเรียกมันว่ากลิตช์ "ที่ไม่อาจลืมได้" ที่ช่วยดันเกมให้เป็น "ซูเปอร์ดาราเกม" (gaming super stardom)
ปฏิกิริยาของผู้เล่นที่มีต่อ MissingNo. กลายเป็นหัวข้อในการศึกษาทางสังคมวิทยาหลายเรื่อง นักสังคมวิทยา วิลเลียม ซิมส์ เบนบริดจ์ กล่าวว่า เกมฟรีกสร้าง "หนึ่งในกลิตช์ที่มีเป็นที่นิยมที่สุดในประวัติศาสตร์เกม" และกล่าวถึงการที่ผู้เล่นนำไปใช้อย่างสร้างสรรค์ ในหนังสือเรื่อง Pikachu's Global Adventure: The Rise and Fall of Pokémon ศาสตราจารย์ด้านครุศาสตร์ จูเลียน เซฟตัน-กรีน สังเกตในการวิจัยจากปฏิกิริยาของลูกชายของเขาที่มีต่อการใช้ MissingNo. ในฐานะ "การโกง" โดยทัศนคติของลูกที่มีต่อเกมเปลี่ยนไปอย่างมาก และเสริมว่า การมีกลิตช์ดังกล่าวทลายภาพลวงตาของเกมที่มองว่าเป็นโลกปิดและเตือนใจพวกเขาว่า "โดยแท้แล้ว มันก็คือโปรแกรมคอมพิวเตอร์" หนังสือเรื่อง Playing with Videogames เล่าเกี่ยวกับการศึกษา MissingNo. เชิงลึก โดยมีรายละเอียดเกี่ยวกับความอยากรู้อยากเห็นของเด็กเมื่อเผชิญหน้ากับมัน หนังสือบรรยายจุดประสงค์ของผู้เล่นแต่ละคนเพื่อเปรียบเทียบ และเพื่อประเมินและวิจารณ์การพบเจอของแต่ละคน หนังสือกล่าวอีกว่า จากความพยายามกำหนดฉบับแท้ให้กับ MissingNo. ผ่านแฟนอาร์ตและแฟนฟิกชัน ชุมชนโปเกมอนยกย่องข้อบกพร่องของเกมและพยายามประทับตนในฉบับแท้ของเกม นักเขียนบรรยายสถานการณ์เหล่านี้ว่าเป็นเอกลักษณ์ และเรียกความนิยมดังกล่าวว่าเป็นกรณีประหลาด
ชายฝั่งของเกาะซินนาบาร์ องค์ประกอบสำคัญในการเกิดกลิตช์
CYP2F1

ไซโทโครม P450 2F1 (อังกฤษ: Cytochrome P450 2F1; ชื่อย่อ: CYP2F1; EC 1.14.14.1) เป็นสมาชิกพอลีเปปไทด์ลำดับที่ 1 ในสกุลย่อย F ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน CYP2F1 เป็นตัวควบคุมการแสดงออกซึ่งยีนนี้เป็นส่วนหนึ่งของกลุ่มยีน cytochrome P450 บน โครโมโซมคู่ที่ 19 โลคัส 19q13.2
เอนไซม์ในมหาสกุลไซโทโครม P450 ซึ่งรวมถึง CYP2F1 นั้นจัดเป็นเอนไซม์ชนิดมอนอออกซีจีเนส ซึ่งมีหน้าที่สำคัญในการเร่งปฏิกิรยาการเกิดเมแทบอลิซึมของยาชนิดต่างๆ รวมไปถึงการสังเคราะห์คอเลสเตอรอล สเตอรอยด์ และกรดไขมันชนิดอื่นๆ โดยเอนไซม์เหล่านี้จะเคลื่อนที่เข้าสู่ร่างแหเอนโดพลาซึม แล้วถูกกระตุ้นด้วยกลูโคคอร์ติคอยด์จึงจะสามารถแสดงคุณสมบัติของเอนไซม์นั้นๆได้ ในกรณีของ CYP2F1 นั้นเป็นที่ทราบกันดีว่าทำหน้าที่ในการดีไฮโดรจีเนท (dehydrogenate) สกาโตล (3-methylindole) ซึ่งเป็นสารพิษภายในร่างกายที่เกิดจากกระบวนการหมักทริปโตเฟน ให้อยู่ในรูปที่ไม่เกิดพิษ รวมไปถึงการเมแทบอไลซ์สารซับสเตรตอื่นๆ ด้วย เช่น แนฟทาลีน และอีท็อกซีคูมาริน (ethoxycoumarin) ทั้งนี้ CYP2F1 ถือเป็นสมาชิกของกลุ่มเอนไซม์ขนาดใหญ่ของไซโทโครม P450 ที่มียีนควบคุมอยู่บนโครโมโซม 19q เช่นเดียวกันเอนไซม์อื่นในสกุลย่อยกับ CYP2A,  CYP2B และ CYP2F
ดูเพิ่ม

สถานีย่อยเภสัชกรรม
ไซโตโครม P450
เมแทบอลิซึมของยา
SSH

SSH สามารถหมายถึง
ซีเคียวเชลล์
มาตราเฮอริเคนแซฟเฟอร์–ซิมป์สัน  (อังกฤษ: Saffir–Simpson hurricane scale)
รหัส IATA ของสนามบินนานาชาติ Sharm El Sheikh ในประเทศอียิปต์
Transverse temporal gyrus

| Transverse temporal gyrus   (รอยนูนสมองกลีบขมับตามขวาง) |
| --- | --- |
รูปสมองแสดงผิวด้านบนของสมองกลีบขมับ ("Transverse temporal gyri"  อยู่ตรงกลางด้านซ้าย)
สมองมนุษย์แสดง transverse temporal gyri (#4) และ insular gyri
รายละเอียด
ส่วนหนึ่งของ: สมองกลีบขมับ
ส่วนหนึ่งของ: คอร์เทกซ์การได้ยินปฐมภูมิ  (Primary auditory cortex)
หลอดเลือดแดง: Middle cerebral artery
ตัวระบุ
ภาษาละติน: gyri temporales transversi
นิวโรเนมส์: 1520
TA98: A14.1.09.140
TA2: 5491
FMA: 72016
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
Transverse temporal gyrus (แปลว่า รอยนูนสมองกลีบขมับแนวขวาง, พหูพจน์  gyri, มีชื่ออื่นว่า อังกฤษ: Heschl's gyri, Heschl's convolutions, gyri temporales transversi)
อยู่ในคอร์เทกซ์การได้ยินปฐมภูมิ  (primary auditory cortex) ที่ฝังอยู่ในร่องข้างของสมองมนุษย์
เป็นส่วนของเขตบร็อดแมนน์ 41
เป็นเปลือกสมองเขตแรกที่แปลผลข้อมูลที่ได้จากการได้ยิน
โดยกายวิภาคแล้ว transverse temporal gyri มีลักษณะพิเศษกว่ารอยนูนอื่น ๆ เพราะว่านอนไปตามแนวขวางสู่ด้านใน  (medial) ของสมอง
แทนที่จะนอนไปตามแนวหน้าหลังเหมือนกับรอยนูนอื่น ๆ ในสมองกลีบขมับ
โดยการสร้างภาพในสมองโดยวิธี  fMRI  ได้พบการทำงานใน transverse temporal gyri ในขณะที่มีการแปลผลการได้ยินเกี่ยวกับความทุ้มแหลมและเกี่ยวกับความหมาย[ต้องการอ้างอิง]
ชื่ออีกชื่อหนึ่งของรอยนูนว่า  Heschl's gyri  เป็นชื่อตั้งตามชื่อของนักกายวิภาคชาวออสเตรียชื่อว่า  Richard L. Heschl
เชิงอรรถและอ้างอิง

The peri-sylvian aphasias เก็บถาวร 2005-10-31 ที่ เวย์แบ็กแมชชีน
Viola banksii

| Viola banksii |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับโนรา Malpighiales
วงศ์:: วงศ์ใบพาย Violaceae
สกุล:: Viola Viola (พืช) K.R.Thiele & Prober
สปีชีส์:: Viola banksii
ชื่อทวินาม
Viola banksii K.R.Thiele & Prober

Viola banksii หรือมักเรียกทั่วไปว่า ไวโอเล็ตพื้นเมือง (อังกฤษ: native violet) มักจะปลูกเติบโตและขายในสวนเพาะซึ่งหาได้ทั่วๆไปในออสเตรเลีย โดยเฉพาะส่วนตะวันออก หลายปีที่ผ่านมาพืชนี้มีชื่อว่า Viola hederacea อย่างไรก็ตามสายพันธุ์ที่ซับซ้อนได้รับการแก้ไขในปี 2004 โดย Kevin Thiele แม้ว่าไวโอเล็ตพื้นเมืองจะถูกเก็บรวบรวมโดย Banks และ Solander แต่ตัวอย่างชนิดนี้ก็หายไปหรือไม่ได้จัดเก็บไว้จนกว่าจะมีการรวบรวมโดย Jacques Labillardière ในแทสเมเนียในภายหลัง เขาค้นพบว่าตัวอย่างของ Viola hederacea ที่เก็บรวบรวมโดย Labillardière ไม่เหมือนกับพืชที่มีความชุ่มชื้นและมีน้ำหนักมากขึ้นซึ่งในภายหลังมีการเก็บรวบรวมปลูกและขายกันอย่างแพร่หลาย ชนิดที่สองนี้ซึ่งเป็นพืชพื้นเมืองของชายฝั่งนิวเซาธ์เวลส์จากใกล้กับบริสเบนถึงอ่าว Batemans ซึ่งเขาตั้งชื่อ Viola banksii
อนุกรมวิธาน

James Edward Smith สังเกตว่าพืช V. hederacea ในนิวเซาท์เวลส์มีใบขนาดใหญ่กว่าและเขาสงสัยว่ามันเป็นทั้งชนิดที่แตกต่างกันหรือ "อุดมความหลากหลาย" ใน 1817
ดานีเอล แบร์นุลลี

| ดานีเอล แบร์นุลลี |
| --- | --- |
ดานีเอล แบร์นุลลี
เกิด: 29 มกราคม ค.ศ. 1700(1700-01-29) โกรนิงเงิน, สาธารณรัฐดัตช์
เสียชีวิต: 17 มีนาคม ค.ศ. 1782(1782-03-17) (82 ปี) บาเซิล, สมาพันธรัฐสวิสเก่า
สัญชาติ: สวิส
ศิษย์เก่า: มหาวิทยาลัยบาเซิล (M.D., 1721) มหาวิทยาลัยไฮเดิลแบร์ค มหาวิทยาลัยสทราซบูร์
มีชื่อเสียงจาก: หลักการแบร์นุลลี ทฤษฎีจลน์ของแก๊สเริ่มแรก อุณหพลศาสตร์
อาชีพทางวิทยาศาสตร์
สาขา: คณิตศาสตร์, ฟิสิกส์, การแพทย์
วิทยานิพนธ์: "Dissertatio physico-medica de respiratione" (Dissertation on the medical physics of respiration) (1721)
 
ลายมือชื่อ

ดานีเอล แบร์นุลลี (เยอรมัน: Daniel Bernoulli, 29 มกราคม ค.ศ. 1700 – 17 มีนาคม ค.ศ. 1782) เป็นนักคณิตศาสตร์และนักฟิสิกส์ชาวสวิส เกิดที่เมืองโกรนิงเงิน ดานีเอลเป็นบุตรของโยฮัน แบร์นุลลี นักคณิตศาสตร์ผู้มีส่วนในการพัฒนาแคลคูลัส และเป็นหลานของยาค็อพ แบร์นุลลี นักคณิตศาสตร์ผู้มีผลงานสำคัญด้านความน่าจะเป็น เดิมครอบครัวแบร์นุลลีมีที่มาจากเมืองแอนต์เวิร์ปในเนเธอร์แลนด์ของสเปน แต่ภายหลังอพยพมาอยู่ที่เมืองบาเซิลเพื่อหลบหนีการกวาดล้างชาวโปรเตสแตนต์โดยสเปน
เมื่อเติบโต ดานีเอลปฏิเสธที่จะเรียนด้านธุรกิจอย่างที่พ่อต้องการ แต่ภายหลังเขายอมเรียนด้านการแพทย์เพื่อแลกกับการที่จะได้ศึกษาคณิตศาสตร์เพิ่มเติม ดานีเอลเรียนที่มหาวิทยาลัยบาเซิล มหาวิทยาลัยไฮเดิลแบร์ค และมหาวิทยาลัยสทราซบูร์ จนกระทั่งเรียนจบด้านกายวิภาคศาสตร์และพฤกษศาสตร์ในปี ค.ศ. 1721 จากนั้นเขาทำงานเป็นศาสตราจารย์ด้านคณิตศาสตร์ที่สถาบันวิทยาศาสตร์ในเซนต์ปีเตอร์สเบิร์ก ต่อมาดานีเอลย้ายกลับมาบาเซิลเพื่อดำรงตำแหน่งศาสตราจารย์ที่มหาวิทยาลัยบาเซิล ซึ่งเขาดำรงตำแหน่งนี้จนกระทั่งเสียชีวิต
ดานีเอลมีผลงานที่สำคัญคือหนังสือ Hydrodynamica (ค.ศ. 1738) ที่เขาพบความสัมพันธ์ระหว่างอัตราเร็วของของไหลกับความดัน และเสนอหลักการแบร์นุลลี ซึ่งกล่าวว่าเมื่อของไหลมีอัตราเร็วมากขึ้น ความดันหรือพลังงานศักย์ของของไหลก็จะน้อยลง ต่อมาในปี ค.ศ. 1752 เลอ็อนฮาร์ท  อ็อยเลอร์ นักคณิตศาสตร์ชาวสวิสได้ปรับปรุงหลักการแบร์นุลลีจนกลายเป็นสมการแบร์นุลลี ปัจจุบันหลักการแบร์นุลลียังใช้ในการคำนวณเครื่องบิน คาร์บูเรเตอร์และหัวฉีดเดอลาวาล นอกจากนี้ แบร์นุลลีและอ็อยเลอร์ยังร่วมกันพัฒนาทฤษฎีคานอ็อยเลอร์-แบร์นุลลีเพื่อใช้คำนวณการรับน้ำหนักและการแอ่นของคาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดานีเอล แบร์นุลลี
วิกิคำคม มีคำคมที่กล่าวโดย หรือเกี่ยวกับ ดานีเอล แบร์นุลลี
Staphylococcus aureus ชนิดต้านทานต่อเมธิซิลลิน

ภาพไมโครกราฟจากกล้องจุลทรรศน์อิเล็กตรอนส่องกราดแสดงนิวโทรฟิลของมนุษย์กำลังกลืนกิน MRSA
Staphylococcus aureus ชนิดต้านทานต่อเมธิซิลลิน (อังกฤษ: methicillin-resistant Staphylococcus aureus; MRSA) เป็นคำเรียกของแบคทีเรียแกรมบวกกลุ่มหนึ่งที่มีความแตกต่างทางพันธุกรรมจากสายพันธุ์อื่น ๆ ของ Staphylococcus aureus โดยพบว่า MRSA นั้นเป็นต้นเหตุของการติดเชื้อชนิดที่รักษายากในมนุษย์หลายประการ MRSA หมายถึงสายพันธุ์ใด ๆ ก็ตามของ S. aureus ที่ได้เกิดการพัฒนาอาจผ่านทางการถ่ายทอดยีนแนวราบ และ การคัดเลือกโดยธรรมชาติ, การต้านทานต่อยาหลายชนิด ไปถึง ยาปฏิชีวนะกลุ่มเบตาแลคแตม ยาปฏิชีวนะกลุ่มเบตาแลคแตม (β-lactam) นั้นเป็นยาในกลุ่มสเปกตรัมการออกฤทธิ์กว้าง ซึ่งรวมถึงยาเพนัมต่าง ๆ (สารที่พัฒนาจากเพนิซิลลิน เช่นเมธิซิลลิน และ ออกซาซิลลิน) และ ยาเซฟัม เช่น เซฟาโลสปอริน ส่วนสายพันธุ์ที่สามารถถูกกำจัดได้ด้วยยาปฏิชีวนะเหล่านี้จะเรียกว่ากลุ่ม S. aureus ชนิดไวต่อเมธิซิลลิน (methicillin-susceptible S. aureus; MSSA)
MRSA นั้นพบได้ทั่วไปตามโรงพยาบาล, ทัณฑสถาน และสถานรับเลี้ยง/ดูแลต่าง ๆ ที่ซึ่งผู้คนที่มีแผลเปิด, อุปกรณ์ชนิดทะลุทะลวงในร่างกายเช่น สายสอดท่อ และกลุ่มที่มีภูมิคุ้มกันอ่อนแอ มาอยู่รวมกลุ่มกัน ทำให้เกิดความเสี่ยงสูงขึ้นต่อการเกิดการติดเชื้อที่ได้รับจากโรงพยาบาล MRSA เริ่มแรกเป็นการติดเชื้อจากโรงพยาบาล แต่ในปัจจุบันได้กลายเป็นชนิดได้รับจากชุมชน (community-acquired) และได้รับจากปุสัตว์ (livestock-acquired) จึงมีการใช้คำ ทนการติดเชื้อสามประเภทนี้ ได้แก่ HA-MRSA (MRSA ซึ่งได้มาจากการเข้ารับบริการทางสุขภาพหรือจากโรงพยาบาล; healthcare-associated หรือ hospital-acquired MRSA), CA-MRSA (MRSA ซึ่งได้มาจากชุมชน; community-associated MRSA) และ LA-MRSA (MRSA ซึ่งได้มาจากปศุสัตว์; livestock-associated MRSA) ทั้งแผลจากการผ่าตัดและไม่ใช่จากการผ่าตัดสามารถติดต่อ HA-MRSA ได้ทั้งคู่
แหล่งข้อมูลอื่น

The Centers for Disease Control and Prevention information, prevention, statistics, at risk groups, causes, educational resources, and environmental factors.
National Institute for Occupational Safety and Health information on the bacteria, exposure in the workplace, and reducing risks of being infected.
ดาวิท ฮิลเบิร์ท

| ดาวิท ฮิลเบิร์ท |
| --- | --- |
ดาวิท ฮิลเบิร์ท ใน ค.ศ. 1912
เกิด: 23 มกราคม ค.ศ. 1862(1862-01-23) เคอนิชส์แบร์คหรือเวเลา แคว้นปรัสเซียในราชอาณาจักรปรัสเซีย (ปัจจุบันคือคาลีนินกราดหรือซนาเมนสค์ในรัสเซีย)
เสียชีวิต: 14 กุมภาพันธ์ ค.ศ. 1943(1943-02-14) (81 ปี) เกิททิงเงิน นาซีเยอรมนี
สัญชาติ: เยอรมัน
ศิษย์เก่า: มหาวิทยาลัยเคอนิชส์แบร์ค (ปรัชญาดุษฎีบัณฑิต)
อาชีพทางวิทยาศาสตร์
สาขา: คณิตศาสตร์, ฟิสิกส์, ปรัชญา
สถาบันที่ทำงาน: มหาวิทยาลัยเคอนิชส์แบร์ค มหาวิทยาลัยเกิททิงเงิน
 
ดาวิท ฮิลเบิร์ท (เยอรมัน: David Hilbert, ออกเสียง: [ˈdaːvɪt ˈhɪlbɐt]; 23 มกราคม ค.ศ. 1862 – 14 กุมภาพันธ์ ค.ศ. 1943) เป็นนักคณิตศาสตร์ นักปรัชญา และนักฟิสิกส์ชาวเยอรมัน เขาได้รับการยอมรับว่าเป็นนักคณิตศาสตร์ที่มีอิทธิพลอย่างสูงในคริสต์ศตวรรษที่ 19 และต้นคริสต์ศตวรรษที่ 20 แม้ว่าผลงานของเขาเองก็มากพอที่จะทำให้เขาได้รับการยกย่องนี้ แต่ความเป็นผู้นำทางด้านคณิตศาสตร์ของเขาในช่วงบั้นปลายชีวิตต่างหากที่ทำให้เขาโดดเด่นจากผู้อื่น เขาเป็นศาสตราจารย์ที่มหาวิทยาลัยเกิททิงเงินแทบจะทั้งชีวิตของเขา
นอกจากงานคณิตศาสตร์แล้ว เขายังมีอิทธิพลในด้านฟิสิกส์ด้วย กล่าวคือ เขาเป็นหนึ่งในผู้ให้กำเนิดทฤษฎีสัมพัทธภาพ ร่วมกับอัลเบิร์ต ไอน์สไตน์ แต่ไม่ได้หมายความว่าไอน์สไตน์ลอกงานของฮิลเบิร์ท เพียงแต่ทฤษฎีของทั้งคู่มีความคล้ายคลึงกัน
ผลงานโดยสังเขป

ปริภูมิฮิลเบิร์ท (Hilbert space) ในทางฟิสิกส์ถือว่าเป็นมิติหนึ่งที่ไม่มีที่สิ้นสุด
ปัญหาทางคณิตศาสตร์ 23 ข้อ
เมทริกซ์ฮิลเบิร์ท (Hilbert matrix)
จำนวนฮิลเบิร์ท (Hilbert number) มาจากรูปแบบ 4n+1 ได้แก่จำนวนเต็มบวก 1, 5, 9, 13, 17, 21, 25, 29, 33, 37, 41, 45, 49, 53, 57, 61, 65, 69, 73... จำนวนเหล่านี้เรียกได้อีกอย่างหนึ่งว่า "จำนวนเฉพาะของพีทาโกรัส" หรือ "จำนวนกึ่งเฉพาะ" ซึ่งมีรูปแบบ (4a + 3) × (4b + 3)
พหุนามฮิลเบิร์ท (Hilbert polynomial)
ลูกบาศก์ฮิลเบิร์ท (Hilbert cube) เป็นหนึ่งในปริภูมิทอพอโลยีของวิชาคณิตศาสตร์
สัญลักษณ์ฮิลเบิร์ท (Hilbert symbol)
ทฤษฎีบท 90 ของฮิลเบิร์ท (Hilbert's theorem 90) หรือซัทซ์ 90
การแปลงฮิลเบิร์ท (Hilbert transform)
ฟังก์ชันฮิลเบิร์ท (Hilbert function)
สเปกตรัมฮิลเบิร์ท (Hilbert spectrum)
ลูกบาศก์ฮิลเบิร์ท (Hilbert cube)
วงแหวนฮิลเบิร์ท (Hilbert ring)
เส้นโค้งฮิลเบิร์ท
อนุกรมฮิลเบิร์ท-ปวงกาเร (Hilbert–Poincaré series)
Zenaida macroura

| Mourning dove |
| --- | --- |


สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ชั้น:: Aves
อันดับ:: Columbiformes
วงศ์:: Columbidae
สกุล:: Zenaida
ชื่อทวินาม
Zenaida macroura (Linnaeus, 1758)


  Winter-only range    Summer-only range    Year-round range
Zenaida macroura หรือ นกเขามอร์นิ่ง โดฟ (อังกฤษ: Mourning dove) เป็นสมาชิกของวงศ์นกพิราบและนกเขา (Columbidae) มีห้าสายพันธุ์ย่อย มี Zenaida macroura อยู่ประมาณ 475 ล้านตัว พบได้ในอเมริกาเหนือ Zenaida macroura มีสีเทาอ่อนและสีน้ำตาล ตัวผู้และตัวเมียมีลักษณะคล้ายกัน
นกเขาพันธุ์นี้มักจะมีคู่ทีละคน ทั้งพ่อแม่ฟักและดูแลลูก Zenaida macroura ตัวเต็มวัยมักกินเฉพาะเมล็ด สำหรับตัวอ่อนจะให้น้ำนมพืชโดยพ่อแม่ของมัน
Zenaida macroura ถูกล่าทั้งสำหรับกีฬาและเนื้อสัตว์ ทุกปีมีนกถึง 70 ล้านตัวถูกยิงตายในสหรัฐอเมริกา
ดัสแอร์สเทอ

| --- | --- |

ประเทศ:  เยอรมนี
สำนักงานใหญ่: มิวนิก ประเทศเยอรมนี
แบบรายการ
ระบบภาพ: 16:9 576i (โทรทัศน์ความชัดมาตรฐาน) 720p50 (โทรทัศน์ความชัดสูง)
ความเป็นเจ้าของ
เจ้าของ: อาแอร์เด
ประวัติ
เริ่มออกอากาศ: 25 ธันวาคม พ.ศ. 2495
ชื่อเดิม: เอ็นเวเดแอร์-แฟร์นเซเอิน (2495–2497) ดอยท์เชิสแฟร์นเซเอิน (2497–2527) แอร์สเทิสดอยท์เชิสแฟร์นเซเอิน (2527–2540)
ลิงก์
เว็บไซต์: daserste.de
ออกอากาศ

ภาคพื้นดิน
เดเฟาเบ-เท: ช่อง 1
สื่อสตรีมมิง
ชมสด
Horizon.tv (เนเธอร์แลนด์) Horizon.tv (สวิตเซอร์แลนด์)
 
ดัสแอร์สเทอ (เยอรมัน: Das Erste, "ช่องที่ 1") หรือ แอร์สเทิสดอยท์เชิสแฟร์นเซเอิน (เยอรมัน: Erstes Deutsches Fernsehen, "โทรทัศน์เยอรมันช่องที่ 1"') เป็นสถานีโทรทัศน์สาธารณะของประเทศเยอรมนี ผลิตร่วมกับการแพร่ภาพกระจายเสียงสาธารณะในภูมิภาคเยอรมนี และประสานงานโดยสมาคมอาแอร์เด (ARD)
ประวัติ

ดัสแอร์สเทอ เริ่มทดลองออกอากาศเมื่อวันที่ 27 พฤศจิกายน พ.ศ. 2495 ออกอากาศทางภาคตะวันตกเฉียงเหนือของเยอรมันแบบเป็นทางการ เมื่อวันที่ 25 ธันวาคม พ.ศ. 2495 ซึ่งตอนนั้นใช้ชื่อสถานีว่า NWDR และออกอากาศทั่วประเทศเมื่อวันที่ 1 พฤศจิกายน พ.ศ. 2497 ภายในกรอบการทำงานของอาแอร์เด ภายใต้ชื่อ Deutsches Fernsehen ("โทรทัศน์เยอรมนี") ซึ่งเป็นช่องโทรทัศน์เพียงช่องเดียวของเยอรมนีตะวันตก ก่อนที่จะมีการจัดตั้งสถานีเซทเดเอฟ (ZDF) ในปี พ.ศ. 2506
ช่องรายการใหม่ประกอบด้วยการสนับสนุนร่วมกันผลิตรายการ เช่น ข่าวภาคค่ำ ทาเกสเชา (ออกอากาศครั้งแรกวันที่ 26 ธันวาคม พ.ศ. 2495) เช่นเดียวกับการออกอากาศเป็นรายบุคคลที่ผลิตโดยสมาชิกของสถานีอาแอร์เด รายการที่ได้รับการประสานงานโดยผู้อำนวยการโครงการในมิวนิก
อาแอร์เดมีสถานีช่อง 2 ที่จัดไว้เป็นการชั่วคราว ออกอากาศเมื่อวันที่ 1 มิถุนายน พ.ศ. 2504 จนกระทั่งก่อตั้งสถานีโทรทัศน์เซทเดเอฟเมื่อวันที่ 1 เมษายน พ.ศ. 2506 และเป็นโทรทัศน์สีเมื่อวันที่ 25 สิงหาคม พ.ศ. 2510
ชื่อสถานีถูกเปลี่ยนไปเป็น แอร์สเทิสดอยท์เชิสแฟร์นเซเอิน ("โทรทัศน์เยอรมันช่องที่ 1") เมื่อวันที่ 30 กันยายน พ.ศ. 2527 และในปี พ.ศ. 2527 นี้เองทางสถานีได้ออกแบบโลโกใหม่เป็นรูปเลข "1" และมีอักษร ARD กำกับ ซึ่งยังคงใช้อยู่ในปัจจุบัน ซึ่งก่อนหน้านี้สัญลักษณ์ประจำสถานีเป็นรูปคลื่น สถานีได้เปลี่ยนชื่อเป็น Das Erste ในปี พ.ศ. 2540 แต่ Erstes Deutsches Fernsehen ยังคงถูกนำมาใช้เพื่อวัตถุประสงค์บางอย่าง (เช่นเสียงพูดก่อนเข้ารายการทาเกสเชา) อย่างไม่เป็นทางการ ซึ่งเป็นที่รู้จักกันในหมู่ผู้ชมอาแอร์เด
โลโกสถานี

โลโกใช้ตั้งแต่ 28 กุมภาพันธ์ พ.ศ. 2558
โลโกแบบเต็ม
โลโกตามหน้าจอโทรทัศน์
แหล่งข้อมูลอื่น

เว็บไซต์อย่างเป็นทางการ (เยอรมัน)
DasErste Mediathek (VoD Portal) (เยอรมัน)
สตูดิโอรายการข่าว ทาเกสเชา
SERPINB8

เซอร์ปิน บี8 (อังกฤษ: Serpin B8 หรือ SERPINB8) เป็นโปรตีนของมนุษย์ และเป็นโปรตีนสมาชิกลำดับที่ 8 ในเคลดบีของมหาวงศ์เซอร์ปิน (Serpin family B member 8) ถูกถอดรหัสได้โดยยีน SERPINB8 บนโครโมโซมคู่ที่ 18
ดูเพิ่ม

เซอร์ปิน
แหล่งข้อมูลอื่น

Hubberstey A, Yu G, Loewith R,  และคณะ (1997). "Mammalian CAP interacts with CAP, CAP2, and actin". J. Cell. Biochem. 61 (3): 459–66. doi:10.1002/(SICI)1097-4644(19960601)61:3<459::AID-JCB13>3.0.CO;2-E. PMID 8761950.
Dahlen JR, Foster DC, Kisiel W (1998). "Expression, purification, and inhibitory properties of human proteinase inhibitor". Biochemistry. 36 (48): 14874–82. doi:10.1021/bi970977p. PMID 9402754.
Reddy PH, Stockburger E, Gillevet P, Tagle DA (1998). "Mapping and characterization of novel (CAG)n repeat cDNAs from adult human brain derived by the oligo capture method". Genomics. 46 (2): 174–82. doi:10.1006/geno.1997.5044. PMID 9417904.
Dahlen JR, Jean F, Thomas G,  และคณะ (1998). "Inhibition of soluble recombinant furin by human proteinase inhibitor 8". J. Biol. Chem. 273 (4): 1851–4. doi:10.1074/jbc.273.4.1851. PMID 9442015.
Strik MC, Bladergroen BA, Wouters D,  และคณะ (2003). "Distribution of the human intracellular serpin protease inhibitor 8 in human tissues". J. Histochem. Cytochem. 50 (11): 1443–54. doi:10.1177/002215540205001103. PMID 12417609.
Strausberg RL, Feingold EA, Grouse LH,  และคณะ (2003). "Generation and initial analysis of more than 15,000 full-length human and mouse cDNA sequences". Proc. Natl. Acad. Sci. U.S.A. 99 (26): 16899–903. doi:10.1073/pnas.242603899. PMC 139241. PMID 12477932.
Hoetelmans RW (2004). "Nuclear partners of Bcl-2: Bax and PML". DNA Cell Biol. 23 (6): 351–4. doi:10.1089/104454904323145236. PMID 15231068.
Rual JF, Venkatesan K, Hao T,  และคณะ (2005). "Towards a proteome-scale map of the human protein-protein interaction network". Nature. 437 (7062): 1173–8. doi:10.1038/nature04209. PMID 16189514. S2CID 4427026.
Leblond J, Laprise MH, Gaudreau S,  และคณะ (2006). "The serpin proteinase inhibitor 8: an endogenous furin inhibitor released from human platelets". Thromb. Haemost. 95 (2): 243–52. doi:10.1160/TH05-08-0561. PMID 16493485.
ฐานข้อมูลออนไลน์ MEROPS สำหรับเปปทิเดส และสารยับยั้งเปปทิเดส: I04.013[ลิงก์เสีย]
SERPINB8 protein, human ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
| ด ค กเซอร์ปิน |
| --- | --- |
สารยับยั้ง:  แอลฟาวัน-แอนติไคโมทริปซิน  แอลฟาวัน-แอนติทริปซิน  แอลฟาทู-แอนติพลาสมิน  แอนติทรอมบิน  C1-inhibitor  เฮพารินโคแฟกเตอร์ II  Protein C inhibitor  Plasminogen activator inhibitor-1  Plasminogen activator inhibitor-2  สารยับยั้งโปรตีเอสชนิดพึ่งโปรตีนแซด SERPINA1  SERPINA2  SERPINA3  SERPINA4  SERPINA5  SERPINA9  SERPINA14 SERPINB1  SERPINB2  SERPINB3  SERPINB4  SERPINB5  SERPINB6  SERPINB7  SERPINB8  SERPINB9  SERPINB10  SERPINB13 SERPINC1  SERPIND1  SERPINE1  SERPINE2  SERPINE2  SERPINF1  SERPING1  SERPINH1  SERPINI1  SERPINI2 
สารยับยั้งข้ามกลุ่ม:  MENT  SCCA-1  CrmA 
ไม่ใช่สารยับยั้ง:  ฮีทช็อคโปรตีน 47  Maspin  Ovalbumin  SERPINF1  Transcortin  Thyroxine-binding globulin  Angiotensinogen  SERPINF1 
ดูเพิ่ม ความผิดปกติของโปรตีนโกลบินและกลอบูลิน
Mentha requienii

| Corsican mint |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: กะเพรา Lamiales
วงศ์:: วงศ์กะเพรา Lamiaceae
สกุล:: มินต์ Mentha เบนท์แฮม
สปีชีส์:: Mentha requienii
ชื่อทวินาม
Mentha requienii เบนท์แฮม

Mentha requienii หรือ มินต์คอร์ซิกา อังกฤษ: Corsican mint เป็นสมุนไพรและเป็นสายพันธุ์หนึ่งของมินต์ มีถิ่นกำเนิดในเกาะคอร์ซิกา เกาะซาร์ดิเนีย และเกาะมอนเตคริสโต และได้รับการปลูกแพร่หลายในโปรตุเกสและหมู่เกาะอังกฤษ มีลักษณะเติบโตใกล้พื้นดิน ใบสีเขียวสด และมีกลิ่นหอมของมินต์ที่เข้มข้น
ลักษณะ

มินต์คอร์ซิกา เป็นพืชวงศ์มิ้นต์ที่มีขนาดเล็กที่สุดชนิดหนึ่งของวงศ์มินต์ มีความสูงเพียง 3–10 ซม. ใบมีลักษณะรีเล็กๆ ยาวประมาณ 2–7 มม. และมีดอกสีม่วงอ่อนขนาดเล็กที่บานในช่วงเดือนกรกฎาคมและสิงหาคม ซึ่งผสมเกสรโดยแมลง มีกลิ่นหอมแรงคล้ายเปปเปอร์มินต์
การกระจายพันธุ์

มินต์คอร์ซิกามีถิ่นกำเนิดในคอร์ซิกา ซาร์ดิเนีย และเกาะมอนเตคริสโต ปัจจุบันมันได้กระจายตัวและเติบโตเป็นพืชพื้นเมืองในส่วนอื่นของโลก และถูกมองว่าเป็นชนิดพันธุ์รุกรานในภูมิภาคตะวันออกเฉียงใต้ของสหรัฐอเมริกา[ไม่อยู่ในแหล่งอ้างอิง]
การใช้ในสวน

Mentha requienii สามารถใช้เป็นพืชคลุมดินในการจัดสวน โดยจะส่งกลิ่นหอมของมินต์เมื่อมีการเหยียบย่ำ เนื่องจากสามารถถูกเหยียบได้โดยไม่ตาย จึงมักถูกนำมาใช้ในการเรียงตามทางเดินระหว่างก้อนหิน อีกทั้งยังคงมีขนาดเล็กและเติบโตได้ดีในพื้นที่ร่มรื่นต่างจากมินต์ชนิดอื่นที่ปลูกทั่วไป อย่างไรก็ตาม หากมีความชื้นมากเกินไป ใบของมันจะเน่า การป้องกันที่ดีที่สุดคือการปล่อยให้ดินแห้งเล็กน้อยระหว่างการรดน้ำ แต่ต้องไม่แห้งเกินไป เนื่องจากพืชนี้อ่อนแอต่อความแห้งแล้ง Baby's tears มักถูกใช้แทนในพื้นที่ที่มินต์คอร์ซิกาเปราะบางเกินไป
มินต์คอร์ซิกา เช่นเดียวกับเพนนีรอยัล ถูกมองว่าเป็นหนึ่งในพืชตระกูลมินต์ที่ดีที่สุดสำหรับปลูกเป็นพืชคู่กับพืชตระกูล บราซิก้า เช่น บรอกโคลี กะหล่ำปลี กะหล่ำดอก ฯลฯ เพราะช่วยไล่แมลงศัตรูพืชบางชนิด โดยการทำให้กลิ่นของพืชหลักไม่ชัดเจน และยังอาจช่วยเพิ่มรสชาติอีกด้วย
การใช้ในครัว

พืชชนิดนี้ยังใช้ในการทำอาหาร โดยมีชื่อเสียงที่สุดในฐานะส่วนผสมที่ให้กลิ่นใน ครีมมิ้นต์ บางครั้งยังกล่าวกันว่ามีกลิ่นคล้ายกับ Mentha pulegium
การใช้ประโยชน์อื่นๆ

ในทางการแพทย์แผนโบราณ พืชชนิดนี้ถูกใช้เป็นยาฆ่าเชื้อโรค ยาขับลม และยาแก้ไข้ กลิ่นของมินต์ไม่เป็นที่ชื่นชอบของหนูและแมว และพืชชนิดนี้เคยถูกใช้โรยบนพื้นเพื่อไล่สัตว์รบกวน
ดีด็อยท์เชอว็อคเคินเชา

Harry Giese กำลังใช้ไมโครโฟนบรรยายในปี 1941
Mixing room, 1941
ดีด็อยท์เชอว็อคเคินเชา (เยอรมัน: Die Deutsche Wochenschau) เป็นชื่อของชุดภาพยนตร์ข่าว ที่ออกฉายทั่วโรงภาพยนตร์ใน นาซีเยอรมนี ตั้งแต่ปี 1940 จนถึง สงครามโลกครั้งที่สองสิ้นสุดลง โดยภาพยนตร์ข่าวยังเป็นหนึ่งในเครื่องมือโฆษณาชวนเชื่อหลัก ของนาซีตลอดสงคราม
ดีด็อยท์เชอว็อคเคินเชา จะได้รับม้วนภาพยนตร์จากคลังภาพยนตร์ของหน่วยรายงานสงครามของเวร์มัคท์ (Propagandakompanien) และจากช่างภาพเด่น ๆ เช่น Hans Ertl และ Walter Frentz รวมถึงภาพจากภาพยนตร์โฆษณาชวนเชื่อ อย่าง The Eternal Jew และ Feldzug in Polen โดยผู้ให้เสียงบรรยายหลักคือ Harry Giese โดยได้รับมอบหมายให้เป็น "เสียง" ของภาพยนตร์ข่าวเหมือนเป็นเสียงแห่งเสรีภาพที่ถูกนำมาใช้กับการบรรยายข้อเท็จจริงในเครื่องมือโฆษณาชวนเชื่อของนาซี
ภาพยนตร์ข่าวมีม้วนภาพยนตร์เด่น ๆ ที่ถูกถ่ายเช่นการรบที่นอร์ม็องดี, ภาพการพบของ อดอล์ฟ ฮิตเลอร์ และ เบนิโต มุสโสลินี หลัง แผนลับ 20 กรกฎาคม และม้วนสุดท้าย (No. 755) ที่ฮิตเลอร์มอบเครื่องอิสริยาภรณ์กางเขนเหล็ก ให้กับอาสาสมัครของยุวชนฮิตเลอร์ที่สวนในทำเนียบนายกรัฐมนตรีไรช์ก่อนยุทธการที่เบอร์ลิน และสารคดีสุดท้ายคือ คนทรยศที่ศาลประชาชน ซึ่งเกี่ยวกับการพิจรณาคดีผู้สมรู้ร่วมคิดในแผนลับ 20 กรกฎาคม
Plecturocebus aureipalatii

| ลิงโกลเดนพาเลซ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับวานร Primates
อันดับย่อย:: Haplorhini Haplorhini
อันดับฐาน:: Simiiformes Simiiformes
วงศ์:: Pitheciidae Pitheciidae
สกุล:: Plecturocebus Plecturocebus (Wallace, Gómez, A. M. Felton, & A. Felton, 2006)
สปีชีส์:: Plecturocebus aureipalatii
ชื่อทวินาม
Plecturocebus aureipalatii (Wallace, Gómez, A. M. Felton, & A. Felton, 2006)

ชื่อพ้อง
 Callicebus aureipalatii Wallace, Gómez, A. M. Felton, & A. Felton, 2006
ทีทีมาดีดี (อังกฤษ: Madidi titi) หรือ ลิงโกลเดนพาเลซดอทคอม (อังกฤษ: GoldenPalace.com monkey) หรือ ลิงโกลเดินพาเลซ เป็นทีที กลุ่มย่อยของลิงโลกใหม่ซึ่งพบเจอในประเทศโบลิเวีย ที่อุทยานแห่งชาติมาดีดี ในปี ค.ศ. 2004 ชื่อวิทยาศาสตร์ของทีทีมาดีดีคือ Plecturocebus aureipalatii โดยคำแสดงคุณลักษณะในชื่อทวินามนี้แปลว่า "ของวังทอง" (Golden palace) ชื่อของโกลเดนพาเลซในชื่อลิงมาจากคาสิโนออนไลน์ โกเดนพาเลซดอทคอม ผู้ซึ่งจ่ายเงินมูลค่า 650,000 ดอลลาร์สหรัฐ เพื่อให้ตั้งชื่อชนิดตามบริษัท เงินส่วนนี้ต่อมาถูกนำไปอุดหนุนหน่วยงานที่ดูแลอุทยานแห่งชาติซึ่งพบลิงนี้ครั้งแรก
หลังการค้นคว้าเป็นเวลาหลายปี ในปี ค.ศ. 2006 ทีทีมาดีดีกลายเป็นเป็นไพรเมทชนิดแรกที่ค้นพบในโบลิเวียในรอบ 60 ปี
การแพร่กระจาย

สปีซีส์นี้สามารถพบในพื้นที่ราบลุ่มต่ำในโบลิเวียทางตะวันตกเฉียงเหนือ, ในป่าเชิงเทือกเขาแอนดีส การค้นคว้าพบว่าพวกมันอยู่อาศัยในพื้นที่ลุ่มแม่น้ำเบนี ส่วนพื้นที่อยู่อาศัยขยายในทางเหนือยังไม่ทราบ การศึกษาขั้นต้นระบุว่าชนิดนี้ไม่ได้เป็นสัตว์เฉพาะถิ่นแต่ในโบลิเวีย และอาจมีพื้นที่อยู่อาศัยขยายถึงประเทศเปรู (หรืออย่างน้อยถึงแม่น้ำทามโบปาตา)